CELEX: 32020R1130
Language: ro
Date: 2020-07-30 00:00:00
Title: Regulamentul de punere în aplicare (UE) 2020/1130 al Consiliului din 30 iulie 2020 privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia

31.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 247/14
               
            
         REGULAMENTUL DE PUNERE ÎN APLICARE (UE) 2020/1130 AL CONSILIULUI
         din 30 iulie 2020
         privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (1), în special articolul 21 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 18 ianuarie 2016, Consiliul a adoptat Regulamentul (UE) 2016/44.
                  
               
                     (2)
                  
                  
                     În conformitate cu articolul 21 alineatul (6) din Regulamentul (UE) 2016/44, Consiliul a reexaminat lista persoanelor și entităților desemnate prevăzută în anexa III la regulamentul respectiv.
                  
               
                     (3)
                  
                  
                     Consiliul a concluzionat că măsurile restrictive împotriva tuturor persoanelor și entităților din lista prevăzută în anexa III la Regulamentul (UE) 2016/44 ar trebui să fie menținute și că informațiile de identificare pentru o persoană ar trebui să fie actualizate.
                  
               
                     (4)
                  
                  
                     Prin urmare, anexa III la Regulamentul (UE) 2016/44 ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa III la Regulamentul (UE) 2016/44 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 12, 19.1.2016, p. 1.
      
      
         
            ANEXĂ
            În secțiunea A (Persoane) din anexa III la Regulamentul (UE) 2016/44, rubrica 18 se înlocuiește cu următorul text:
            
               
                           „18.
                        
                        
                           GHWELL, Khalifa
                           alias AL GHWEIL, Khalifa
                           AL-GHAWAIL, Khalifa
                           GHAWIL, Khalifa Mohamed
                        
                        
                           Data nașterii: 1 ianuarie 1956 sau 1 ianuarie 1951
                           Locul nașterii: Misurata, Libia
                           Cetățenie: libiană
                           Pașaport: A005465 (Libia) eliberat la 12 aprilie 2015, expirat la 11 aprilie 2017
                           precum și
                           J690P666 (Libia) eliberat la 12 iunie 2016, expiră la 11 iunie 2024
                           Sexul: masculin
                           Adresă: Qasr Ahmed Street, Misurata, Libia
                        
                        
                           Khalifa Ghwell a fost așa-numitul «prim-ministru și ministru al apărării» al Congresului Național General (CNG) (cunoscut și sub denumirea de «guvernul salvării naționale»), nerecunoscut la nivel internațional, fiind, astfel, responsabil de activitățile acestuia.
                           La 7 iulie 2015, Khalifa Ghwell și-a manifestat sprijinul pentru Frontul Statornicia (Alsomood), o nouă forță militară formată din șapte brigăzi, care urmărește să împiedice formarea unui guvern de uniune la Tripoli, prin participarea la ceremonia de semnare pentru inaugurarea frontului, alături de «președintele» Congresului Național General, Nuri Abu Sahmain.
                           Ca «prim-ministru» al Congresului Național General, Ghwell a jucat un rol central în obstrucționarea constituirii guvernului de uniune națională, constituit în temeiul Acordului politic libian.
                           La 15 ianuarie 2016, în calitatea sa de «prim-ministru și ministru al apărării» al Congresului Național General de la Tripoli, Ghwell a dispus arestarea tuturor membrilor noii echipe de securitate, numiți de prim-ministrul desemnat al guvernului de uniune națională, care au venit la Tripoli.
                           La 31 august 2016, acesta a ordonat «prim-ministrului» și «ministrului apărării» ai «guvernului salvării naționale» să se întoarcă la posturile lor după ce Camera Reprezentanților a respins guvernul de uniune națională.
                        
                        
                           1.4.2016”.